Diari Oficial de la Generalitat Valenciana


Sumari del DOGV 6641, del 31-10-2011 (2011/10048)

RESOLUCIÓ de 17 d'octubre de 2011, de la consellera d'Agricultura, Pesca, Alimentació i Aigua, per la qual s'obri el termini de presentació de la sol·licitud d'autorització com a sol·licitant d'ajuda per a la distribució de fruita i hortalisses i productes del plàtan als xiquets als centres escolars 2011-2012, d'acord amb el Reglament (CE) número 288/2009, de la Comissió, de 7 d'abril de 2009.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6641

Data del DOGV
:   31-10-2011

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2011/10112


Data del document
:   17-10-2011

Organisme emissor
:   Conselleria d'Agricultura, Pesca, Alimentació i Aigua

Tipus de document
:   Resolució

Descriptors 

:   * ajuda pública

RESOLUCIÓ de 17 d'octubre de 2011, de la consellera d'Agricultura, Pesca, Alimentació i Aigua, per la qual s'obri el termini de presentació de la sol·licitud d'autorització com a sol·licitant d'ajuda per a la distribució de fruita i hortalisses i productes del plàtan als xiquets als centres escolars 2011-2012, d'acord amb el Reglament (CE) número 288/2009, de la Comissió, de 7 d'abril de 2009. [2011/10219]  
En el Reglament (CE) número 13/2009, del Consell, es va modificar el Reglament (CE) número 1234/2007, del Consell, a fi de possibilitar la concessió d'una ajuda comunitària a un pla de consum de fruita a les escoles per al subministrament de fruita i hortalisses tant fresques com transformades i productes del plàtan als xiquets que assistisquen amb caràcter regular a un centre escolar administrat o reconegut per les autoritats competents d'un estat membre.  
En el Reglament (CE) número 288/2009, de la Comissió, s'establixen les disposicions d'aplicació per a la concessió de l'ajuda comunitària per a la distribució d'estes fruites i hortalisses i productes del plàtan als xiquets als centres escolars, en el marc del pla esmentat.  
En l'article 6 del reglament anterior s'establix que la sol·licitud d'ajuda només serà vàlida si ha sigut presentada per un sol·licitant autoritzat amb esta finalitat per l'autoritat competent de l'estat membre, al territori del qual es trobe el centre escolar on se subministren els productes, i en l'article 7 s'establixen les condicions generals que han de complir els sol·licitants per a ser autoritzats i poder sol·licitar posteriorment les ajudes.  
Atés que els crèdits pressupostaris que suporten les ajudes estan inclosos en el pressupost de l'Agència Valenciana de Foment i Garantia Agrària, en virtut de les facultats que em conferix l'article 47.3 del text refós de la Llei d'Hisenda Pública de la Generalitat Valenciana, i l'article 13 del Decret 123/2006, de 8 de setembre, del Consell, pel qual s'aprova l'Estatut de l'Agència Valenciana de Foment i Garantia Agrària (DOCV núm. 5344, de 12.09.2006), resolc:  
  
  
Primer  
Obrir el termini de presentació de sol·licituds d'autorització com a sol·licitant d'ajuda per a la distribució de fruita i hortalisses i productes del plàtan als xiquets als centres escolars d'acord amb el Reglament (CE) número 288/2009, de la Comissió, de 7 d'abril de 2009.  
  
  
Segon  
Caldrà presentar la sol·licitud d'autorització d'acord amb el model que s'annexa a esta resolució, acompanyada d'un document en què se certifique la realització de campanyes de distribució de fruita a xiquets en centres escolars durant els últims quatre anys, a més de demostrar capacitat per a dur a terme les actuacions en tot l'àmbit de la Comunitat Valenciana.  
  
Tercer  
El termini de presentació de les sol·licituds finalitzarà quan hagen transcorregut cinc dies hàbils des del dia de la publicació en el Diari Oficial de la Comunitat Valenciana d'esta resolució.  
  
Quart  
Contra esta resolució, que posa fi a la via administrativa, es pot interposar amb caràcter potestatiu un recurs de reposició davant de la consellera d'Agricultura, Pesca i Alimentació, en el termini d'un mes a partir de la data de publicació en el Diari Oficial de la Comunitat Valenciana, o interposar directament un recurs contenciós administratiu davant de la Sala Contenciosa Administrativa de València en el termini de dos mesos.  
  
València, 17 d'octubre de 2011.- La consellera d'Agricultura, Pesca, Alimentació i Aigua: Maritina Hernández Miñana.  
  
  
  
  
\* \* \* \* \*  
  
  
  
ANNEX  
  
Sol·licitud d'autorització dels sol·licitants d'ajuda  
  
S'adjunta:  
Document en què se certifica la realització de campanyes de distribució de fruita a xiquets en centres escolars durant els últims cinc anys.   
 SÍ NO.  
Documentació en què es demostra la capacitat per a dur a terme les actuacions en tot l'àmbit de la Comunitat Valenciana.   
 SÍ NO.  
  
Exposa  
Que es compromet a:  
1. Destinar els productes finançats a l'empara d'un pla de consum de fruita a les escoles establit en virtut del que s'establix en el Reglament (CE) número 288/2009, de la Comissió, de 7 d'abril de 2009, o alineat amb este, al consum pels alumnes del seu centre escolar o dels centres escolars per als quals sol·licite l'ajuda (\*).  
2. Reembossar les ajudes abonades de forma indeguda per les quantitats que corresponga, en el cas que es comprove que els productes no s'han subministrat als xiquets de conformitat amb l'article 2, o que l'ajuda s'ha pagat per productes que no són subvencionables en virtut d'este reglament.  
3. En el cas de frau o de negligència greu, pagar un import igual a la diferència entre l'import abonat inicialment i l'import a què té dret el sol·licitant.  
4. Posar els documents justificatius a disposició de les autoritats competents, quan estes ho sol·liciten.  
5. Sotmetre's a qualsevol mesura de control establida per l'autoritat competent de l'estat membre, en particular pel que fa a la comprovació dels registres i la inspecció física.  
6. Portar el registre dels noms i adreces dels centres escolars o, si és el cas, de les autoritats educatives, així com la naturalesa i les quantitats dels productes venuts o subministrats a estos centres o autoritats.  
  
  
Sol·licita  
Ser autoritzat com a sol·licitant de l'ajuda per a la distribució de fruita i hortalisses i productes del plàtan als xiquets als centres escolars, d'acord amb el Reglament (CE) núm. 288/2009, de la Comissió, de 7 d'abril de 2009.  
  
València, - d- de 2011  
El - (1)  
Firmat: -  
(2)  
(1) President, director, gerent, etc.  
(2) Autoritat a què s'adreça la sol·licitud d'ajuda.  
(\*) En el cas que el sol·licitant de l'ajuda siga un organisme públic o privat encarregat de l'avaluació i la comunicació, queda eximit de firmar el primer dels compromisos que s'establixen en l'article (destinar els productes al consum).